ԻՆԳՈ ԱՐՄԵՆԻԱ ԱՓԲԸ-ի գործակալական դպրոցը ստեղծվել է 2016թ․-ի օգոստոս ամսին։ Միտքն առաջացել է նրանից, որ Երևանում գործող 9 մասնաճյուղեր գործակալներ ներգրավելուց հետո գործակալների տարբեր նյութերով և ծրագրերով էին սովորեցնում և դպրոցի միջոցով փորձել ենք բոլոր ներգրավված գործակալների ուսուցանման միասնական ծրագիր ունենալ։ Նոր գործակալները սկսելով համագործակցել ԻՆԳՈ ԱՐՄԵՆԻԱ-ի հետ անցնում են 5 փուլից բաղկացած դպրոցով, որից հետո ունենում են ապահովագրության մասին ընդհանուր գիտելիքներ և պատրաստ են լինում կնքել ապահովագրական պայմանագրեր։ Յուրաքանչյուր փուլ տևում է 1 օր և քանի որ շաբաթվա տարբեր օրերին և ժամերին ունենք դասընթացներ, ցանկացած մարդ կարող է մասնակցել այդ դասընթացներին՝ անկախ իր զբաղվածությունից։ Գրեթե մեկ տարվա ընթացքում գործակալական դպրոցն ունեցել է ավելի քանի 300 մասնակից, որոնք այսօր աշխատում են Հայաստանի տարբեր կետերում։ Յուրաքանչյուր շաբաթ 15 նոր մասնակից է ունենում դպրոցը։ Դպրոցի ստեղծումից ի վեր նոր գործակալների արտահոսքը նվազել է ավելի քանի 50%-ով, քանի որ դպրոցը հնարավորություն է տալիս ավելի լավ պատկերացնել ապահովագրական գործակալի աշխատանքի առավելությունները, ինչպես նաև ցուցադրելով հաջողակ գործակալների փորձը, յուրաքանչյուր մասնակից ավելի հստակ պատկերցնում է, որ այս աշխատանքի շնորհիվ հնարավոր է անսահման գումար աշխատել՝ ամեն ինչ կախված է իրենից։